CELEX: E2013P0014
Language: ro
Date: 2013-07-03 00:00:00
Title: Acțiune introdusă la 3 iulie 2013 de către Autoritatea AELS de Supraveghere împotriva Islandei (Cauza E-14/13)

10.10.2013   
            
            
               RO
            
            
               Jurnalul Oficial al Uniunii Europene
            
            
               C 294/9
            
         Acțiune introdusă la 3 iulie 2013 de către Autoritatea AELS de Supraveghere împotriva Islandei
   (Cauza E-14/13)
   2013/C 294/09
   La data de 3 iulie 2013, Autoritatea AELS de Supraveghere, reprezentată de Xavier Lewis, Gjermund Mathisen și Auður Ýr Steinarsdóttir, în calitate de agenți ai Autorității AELS de Supraveghere, 35, rue Belliard, 1040 Bruxelles, Belgium, a introdus o acțiune împotriva Islandei la Curtea de Justiție a AELS.
   Autoritatea AELS de Supraveghere solicită Curții de Justiție a AELS să declare că:
   
               1.
            
            
               prin menținerea în vigoare a unei diferențe de tratament între fuziunile naționale și fuziunile transfrontaliere ca urmare a aplicării articolului 51 alineatul (1) din Legea nr. 90/2003 privind impozitul pe venit (lög nr. 90/2003 um tekjuskatt), Islanda nu și-a îndeplinit obligațiile care decurg din articolele 31 și 40 din Acordul privind Spațiul Economic European;
            
         
               2.
            
            
               Islanda trebuie să suporte cheltuielile de judecată.
            
         Situația de fapt și de drept și motivele invocate:
   
               —
            
            
               prezenta cerere depusă de către Autoritatea AELS de Supraveghere se referă la nerespectarea de către Islanda a obligațiilor care îi revin în ceea ce privește libertatea de stabilire și libera circulație a capitalurilor în temeiul articolelor 31 și 40 din Acordul privind Spațiul Economic European (Acordul privind SEE), prin impunerea unei taxe fiscale imediate asupra activelor și acțiunilor societăților care fuzionează cu societăți stabilite în celelalte state ale SEE, precum și asupra acționarilor acestor societăți, în timp ce tranzacții similare efectuate pe teritoriul islandez nu implică nicio consecință fiscală imediată;
            
         
               —
            
            
               Autoritatea AELS de Supraveghere susține că această diferență de tratament între fuziunile naționale și fuziunile transfrontaliere nu este justificată și că, prin urmare, aceasta este incompatibilă cu articolele 31 și 40 din Acordul privind SEE.